Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11294

b) a személyzet tagjait valamint az utasokat bármely olyan időtartamra, amely alatt az általuk elfoglalt kabinban a légnyomás 620 hPa értéknél alacsonyabb. 2.9.2 A túlnyomásos kabinnal rendelkező forgószárnyas légijármű esetében a repülés végrehajtását ne kezdjék meg csak akkor, ha elegendő mennyiségű belélegzésre alkalmas oxigént biztosítottak, amely a túlnyomás megszűnése esetében, a repülés körülményeinek megfelelően ellátja a személyzet összes tagját valamint az utasokat bármely olyan időtartamra, amely alatt az általuk elfoglalt kabinban a légnyomás 700 hPa értéknél alacsonyabb. 2.10 Oxigén használat A forgószárnyas légijármű repülése alatt, annak biztonságos üzemeltetéséhez nélkülözhetetlen feladatokat ellátó összes hajózószemélyzeti tagja folyamatosan használja az oxigén légzőkészüléket, amikor ezt az uralkodó körülmények a 2.9.1 vagy 2.9.2 pontok előírásai szerint szükségessé teszik. 2.11 Vészhelyzeti utasítások a repülés alatt A repülés közben bekövetkező vészhelyzetben a légijármű parancsnoka biztosítsa, hogy a fedélzeten tartózkodó valamennyi személy a körülményeknek megfelelő vészhelyzeti utasításokat és tájékoztatásokat kapjon. 2.12 Légijármű vezetők időjárás jelentése Ajánlás – Amennyiben olyan időjárási körülményeket észlelnek, amelyek valószínűleg más légijárművek biztonságát is befolyásolják, ezeket a lehető legrövidebb időn belül jelentsék. 2.13 Repülésre veszélyes körülmények Ajánlás – A repülésre veszélyes, az időjárási viszonyokkal kapcsolatostól eltérő, a repülés végrehajtása során tapasztalt egyéb körülményeket a lehető legrövidebb időn belül jelentsék. Az ilyen leadott jelentések tartalmazzák a más légijárművek biztonságával összefüggő vagy kapcsolatba hozható részleteket is. 2007/70/II. szám 2.14 A hajózószemélyzet tagjainak fizikai állapota A légijármű parancsnoka felelős annak biztosításáért, hogy a repülést:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes